Raseinių r. Viduklės Simono Stanevičiaus gimnazijos

 direktoriaus 2024 m.

 įsakymo Nr. V-

 priedas

# RASEINIŲ R. VIDUKLĖS SIMONO STANEVIČIAUS GIMNAZIJOS MOKINIŲ APŽIŪROS DĖL ASMENS HIGIENOS TVARKOS APRAŠAS

1. **BENDROSIOS NUOSTATOS**
2. Raseinių r. Viduklės Simono Stanevičiaus gimnazijos (toliau tekste – Gimnazija) mokinių apžiūros dėl asmens higienos tvarkos aprašas (toliau – Tvarka) parengtas vadovaujantis:
	1. Lietuvos Respublikos žmonių užkrečiamųjų ligų profilaktikos ir kontrolės įstatymu;
	2. 2005 m. gruodžio 30 d. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro įsakymu Nr. V-1035/ISAK-2680 „Dėl sveikatos priežiūros mokykloje tvarkos aprašo patvirtinimo“;
	3. 2007 m. rugpjūčio 1 d. Lietuvos Respublikos Sveikatos apsaugos ministro įsakymu Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo;
	4. 2011 m. rugpjūčio 10 d. Lietuvos Respublikos Sveikatos apsaugos ministro įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;
	5. 2010 m. balandžio 22 d. Lietuvos Respublikos sveikatos apsaugos ministro įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“.
3. Tvarka reglamentuoja mokinių apžiūros dėl asmens higienos organizavimo tvarką, Gimnazijos ir visuomenės sveikatos specialisto (toliau – VS specialistas) veiksmus vykdant asmens higienos patikrą bei informavimo apie užkrečiamų ligų (pedikuliozės, niežų ir kt.) profilaktiką ir įtariamus pedikuliozės, niežų ir kt. atvejus, tvarką.

# APŽIŪROS DĖL VAIKŲ ASMENS HIGIENOS ORGANIZAVIMAS

1. Gimnazijoje vaikų asmens higienos apžiūros organizuojamos siekiant užkirsti kelią užkrečiamųjų ligų (pedikuliozės, niežų ir kt.) plitimui.
2. Sutikimą ugdymo įstaigoje vykdyti mokinių asmens higienos patikrinimo procedūrą, mokinių tėvai (globėjai, rūpintojai) išreiškia pasirašydami mokymosi sutartį.
3. Mokinio, kurio liga riboja jo dalyvavimą ugdymo procese, nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi), jeigu vaiko liga kelia pavojų kitų vaikų ir / ar darbuotojų sveikatai, turi pasirūpinti teisėtas jo atstovas.
4. Visuomenės sveikatos priežiūros specialistas teisės aktų nustatyta tvarka pagal kompetenciją:
	1. planuoja ir taiko užkrečiamųjų ligų ir jų plitimo profilaktikos priemones;
	2. dalyvauja įgyvendinant užkrečiamosios ligos židinio ar protrūkio kontrolės priemones;
	3. siunčia tėvams informaciją per elektroninį dienyną, rengia stendinius pranešimus, organizuoja ir vykdo užkrečiamųjų ligų profilaktikai skirtus mokomuosius užsiėmimus.
5. Gimnazijoje netoleruotina:
	1. tėvų (globėjų, rūpintojų) atsisakymas ar galimybių panaudoti utėlių naikinimo priemones neturėjimas;
	2. socialiai negatyvus mokinio elgesys Gimnazijoje, didinantis apsikrėtimo utėlėmis ar niežų ir kt. užkrečiamų ligų riziką;
6. **PROFILAKTINĖS VAIKŲ TIKRINIMO PROCEDŪROS VYKDYMO TVARKA**
7. Profilaktinį mokinių tikrinimą dėl pedikuliozės rekomenduojama atlikti po atostogų ir pagal epidemiologines reikmes.
8. Asmens higienos patikrą atlieka ugdymo įstaigoje VS specialistas, dirbantis mokykloje. Jei reikia skubiai įvertinti ar mokinys yra užsikrėtęs pedikulioze ar niežais, o tuo metu Gimnazijoje VS specialisto nėra, patikrinimą atlieka socialinis pedagogas arba klasės/grupės auklėtojas.
9. Asmens higienos patikrą VS specialistas atlieka atskiroje patalpoje, kurioje yra vandens ir muilo (pvz., sveikatos kabinetas).
10. Prieš kiekvieną patikrą informuoja mokinius apie tai, kas bus daroma ir kodėl tai reikia daryti.
11. Baigęs patikrą ir įtaręs pedikuliozės ar niežų atvejį tuoj pat informuoja pagal susitarimą klasės auklėtoją, o jis mokinio tėvus (globėjus, rūpintojus) tiesiogiai telefonu arba, tai padaro VS specialistas.
12. Imasi visų priemonių, kad mokinys būtų apsaugotas nuo viešo izoliavimo, pažeminimo ir kitų neigiamų pasekmių.
13. Patikrinimo metu VS specialistas įtaręs pedikuliozės ar niežų atveją vadovaujasi metodinių rekomendacijų *„Pedikuliozės profilaktika ir kontrolė“* ir *„Niežų prevencija ir kontrolė“* parengtais algoritmais.
14. Mokinys į Gimnaziją gali sugrįžti tik tada, kai yra visiškai išgydytas.
15. Gimnazija gali pareikalauti iš tėvų raštiško patvirtinimo, kuriame tėvai (globėjai, rūpintojai) nurodo, kokiomis priemonėmis ir kada buvo pradėtas gydymas nuo pedikuliozė ar niežų.
16. Gimnazijos bendruomenės nariai (pedagogai, tėvai, globėjai, rūpintojai) radę ar pastebėję utėlių, glindų vaiko galvoje, ar kitų užkrečiamų ligos požymių, siekdami apsaugoti kitus ir užkirsti kelią užkrečiamų ligų plitimui, prašomi informuoti Gimnazijos klasės/grupės auklėtoją ir VS specialistą.
17. Gimnazijos darbuotojai turi suprasti, kad tai labai subtilus dalykas, ir imtis visų priemonių, kad užsikrėtęs utėlėmis vaikas būtų apsaugotas nuo viešo atskyrimo, pažeminimo ir kitų neigiamų pasekmių.

# BAIGIAMOSIOS NUOSTATOS

1. VS specialistas savo funkcijoms vykdyti pasitelkia Gimnazijos bendruomenę (pedagogus, pagalbos mokiniui specialistus, mokinius ir jų tėvų (globėjus, rūpintojus)).
2. Mokinių asmens sveikatos informacijos konfidencialumas užtikrinamas vadovaujantis Informacijos apie pacientą valstybės institucijoms ir kitoms įstaigoms teikimo tvarkos aprašu, patvirtintu Lietuvos Respublikos sveikatos apsaugos ministro 2001 m. vasario 1 d. įsakymu Nr. 65.
3. Aprašo vykdymo kontrolę vykdo Gimnazijos direktorius.